د آدولف هتلر مذهبي عقاید

د نازي جرمني د دیکتاتور ( ۱۹۳۳ـ۱۹۴۵) آدولف هتلر مذهبي عقاید د بحث وړ موضوع پاتې شوې ده. د وخت په تېرېدو، د مذهبي مسایلو په اړوند د هغه نظریاتو د پام وړ تغیر موندل دی. د خپل سیاسي ژوند په پیل کې، هتلر عیسویت پلوه نظریات ښکاره کړي دي. ډېری تاریخپوهانو د هغه وروستی حالت د عیسویت ضد بللی او هغه په الحاد هم نیوکه کړې ده. 

هتلر له یوې کاتولیکې مور کلارا هتلر څخه زېږدلی او هغه ته د رومن په کاتولیکه کلیسا کې د تعمید غسل ورکړل شوی دی. د هغه پلار الویس هتلر یو آزاد فکره او د کاتولیکې کلیسا په اړوند شکمن سړی و. هتلر د اطریش په لینز کې چې دهغه کورنۍ پکې اوسېدله په یوه کاتولیکه کلیسا کې تصدیق شو. د جان ویلارد تولاند ( یو امریکایي ليکوال او د هتلرد بیوګرافۍ په لیکلو کې مشهور و) د شواهدو له مخې، د هتلر د تصدیق ملاتړی مجبور و چې له هغه څخه ځينې کلمې را وباسي.. خو هغه له ټول تصدیق څخه کرکه کوله.  د هتلر د بیوګرافۍ لیکوال جان تولاند داسې نظر لري چې هتلر له ځان سره داسې تعلیم نقل کاوه چې ((یهود دخدای قاتل و. نو له منځه وړل د وجدان له عذاب پرته تر سره شي ځکه هغه دېر کم وخت د خدای انتقام اخیستونکی لاس وي)) . رایسمن د هغو شاهدانو له قوله لیکي چې له هتلر سره یې په ویانا کې په یوه کور کې ژوند کاوه چې هتلر په اته لس کلنۍ کې له کور څخه تر وتلو وروسته هېڅکله بیا د عشاء رباني په کوم ډول مراسمو کې ګډون ونه کړ او نه بیا ځلې تقدیس شو. کریګر ( د هتلرپه وخت کې یو قانونپوه و) کریګر ادعا کوي چې هتلر کاتولیکه کلیسا پرې ايښې وه، د هتلر وروستی سکرتر تصدیقوي چې هتلر د کومې کلیسا غړی نه و. اوتو ستراسر ( یو جرمنی سیاست پوه او د نازي ګوند پخواني غړی و) په هتلر باندې په نیوکه ویلي دي (( هتلر د روسنبرګ ( د نازي مفکورې یوتیوریسن و) له الحاد سره د مغشوشوونکې مهربانۍ له امله یو ملحد و)). جنرال ګرهارد انجېل ( په دویمه نړیواله جګړه کې یو جرمنی جنرال و) تاييدوي چې هتلر په خصوصي توګه ده ته وویل (( زه اوس د پخوا په څېر کاتولیک یم او همداسې به پاتې شم)). 

د خپل حاکمیت په لومړیو کلونوکې، هتلر په خپله یوه وینا کې ځان کاتولیک نه بلکه یو جرمني عیسوی وباله. جرمني عیسویان د پروتستانتو یو ګروپ و چې د نازي مفکوري ملاتړ یې کاوه. هتلر او د نازي ګوند همدارنګه د غیر فرقه ای او مثبت عیسویت څخه ملاتړ کاوه، غیر فرقه اي او مثبت عیسویت یو خوزښت و چې د عیسی علبه السلام  خدایي او دیهودیت عناصر لکه د پخواني وخت کتابونو  په شان پخوانۍ عیسوي نظریې یې ردولې. د ده له خوا په یوه براخه ډول نقل شوې تبصرې کې ویل شوي چې ده عیسی علیه االسلام یو آرین ( یو نژاد و) جنګیالی بللی چې د فاسد فاریسي ( یو یهودي ټولینز خوزښت و) تظاهر او ځواک او یهودی ماده پالنې په مقابل کې جنګیده. هتلر به ډېری وخت د پروتستانیزم او لوترانیزم ( د کلیسا د هغې برخې عقاید چې د مارتین لوتور په درسونوباندې ولاړې وي)  په هکله خبرې کولې او ویل به یې (( لکه په انګلند کې،  زما په واسطه د ایوان جلیکي پروتستان کلیسا ( هغه کلیسا چې پېروان یې په دې عقیده دي چې بریالیتوب او خلاصون د عیسي علیه السلام په پېروۍ که لاس ته راځي نه د ښو اعمالو ترسره کولو له امله) قانوني کلیسا کېدای شي)) او (( ستر اصلاح کوونکی مارتین لوتر دا وړتیا لري چې  د پاپ او کاتولیکې کلیسا په وړاندې و دریږي)).    

د هتلر رژیم د جرمني پروتستانتانو او د جرمني د پروتستانت متحدې کلیسا د همغږۍ لپاره په هڅه پیل وکړ خو دا ( د اعتراف کوونکې کلیسا) له مقاومت سره مخامخ شوه او ژر یې سیاسي کاتولیزم له منځه یووړ. که څه هم د نازی مشري د کاتولیکې کلیسا له خوا تکفیر شوه خو هتلر د جرمني او واتیکان ترمنځ مذهبې تړون سره هوکړه وکړه ، خو له دې وروسته یې له پامه وغورځاوه او د کاتولیکي کلیسا د پېروانو ځورولو ته یې اجازه ورکړه. ډېریو تاریخپوهانو ټینګار کړی دی چې هتلر او هغه پورې اړونده داخلي کړیو کې نورو مذهبونو نفوذ کړی و. د یوه ملګري په ستاینه کې هغه ملګری را وباله چې والاها ( دا یوافسانوی ځای دي چې هلته خدای له هغو خلکو ته ښه راغلاست وایي چې په جګړه کې وژل شوي وي) ته ننوځي، خو له دې وروسته هغه وویل چې دا حماقت دی چې د اودین یا ووتان ( په عیسویت ک ې دخدایانو خدای ته ویل کېږي) عبادت د جرمني الحاد په منځ کې بیا ورغوي. ځينې تاریخپوهان بحث کوی چې هغه حاضر و چې جګړې وځنډوي او هغه اراده درلوده چې بلاخره په جرمني کې عیسویت له منځه یوسي او یا کم له کمه داسې اصلاحات پکې را ولي چې د نازي لرلید سره برابر وي.  

## تاریخ ليکنه

الن بلاک ( یو انګلیس لیکوال و چې د هتلر د بیو ګرافۍ د لیکلو له امله یې شهرت پیدا کړی) لیکلي چې هتلر یو کاتولیک روزل شوی و، خو دا چې د خپل سازماني قدرت له اغیزې لاندې و نو له مسیحیت څخه  یې د عقلانې او اخلاقې دلایلو په بنسټ انکار وکړ. الن بلاک لیکلي چې هتار نه په خدای عقیده درلوده نه په وجدان، خو ((هغه توجیه او بښنه ))  په خپل هغه نظر پورې تړل چې د هیګل ( یو جرمنی فیلسوف و) له دې نظر څخه یې نشأت کړی چې هغه ویلي و چې اتلان له متداولو اخلاقو څخه پورته دي، او د تاریخي اشخاصو نقش دا دی چې هغوی هغه عوامل دي چې د هغوی په واسطه د نړیوال روح ارداه اود تقدیر پلان اجراء کیږي.  د هغه د نظامي بریاوو څخه وروسته، هتلر په بشپړه توګه ځان میګالو مانیا ( یو ډول هوس دی خينې وایي دماغي ناروغي ده  چې انسان ځان تر هرڅه پورته بولي او غواړي هر څه د ده تر واک لاندې وي) ځان ستر لېدنې، د مفرط کبر ګناه  ته وسپاره او ځان یې له بشر پورته باله. الن بلاک لیکلي، یوځل چې جګړه پای ته رسېدلې وه هغه وغوښتل چې د کلیساوو د نفوذ  ریښې وباسي ا و ړنګې یې کړي خو د سیاسي دلایلو له امله هغه محتاط و. د هتلر له نظره، مسیحیت داسې یومذهب و چې د غلامان  لپاره وړ ده، هتلر د مسیحیت له  اخلاقیاتو په ځانګړې توګه کرکه درلوده. هغه ویل چې د مسیحیت درسونه د طبیعت د دې قانون چې(( ټاکنه د مبارزې له لارې اوبقا د غوره شیانو)) په وړاندې یو بغاوت دی.    د پېړۍ په پیل کې، مخکښ هتلر پېژندونکي این کرشاو د هتلر یو اغیزمنه بیوګرافي ولیکله او داسې نوې سرچینی یې وکارولې چې د هتلر مذهبې عقاید یې واضح کړل. هغه پایله اخلي او لیکي چې هتلر یو روحانی و خوورسره په کلیساوو نیوکه کوونکی و.  هتلر یو ځل وویل: ((نړی کې د جرمني پوځ لومړی کیدل، په روزنه کې، د واحدونو په روزنه کې، په تسلیحاتو کې او تر ټولو پورته په معنوي زده کړه کې دا هرڅه حیاتی و، که داسې نه واي  شوي جرمنی به اوس نه و. ))

هتلر په ځینو مواردو کې ډېر ځلي ویلي چې له کلیساوو سره د جګړې لپاره مهلت اووخت ته ضرورت ده، خو خپلو لاس لاندې کسانو ته د کلیسا په اړوند پاروونکو نظریاتو اظهارول هغوی ته دا اجازه ورکوله چې د کلیساو په ضد جګړه توده کړي. هغوی ډاډه وه چې هغوی د  کلیساوو په وړاندې د هتلر د بې صبرۍ له مخې کار کوی نو يې د کلیساوو په وړاندې له خصومت نه ډک عملونه تر سره کړل. د کال ۱۹۳۷ په پیل کې هغه ویل چې (( مسیحیت نور د له منځه وړلو لپاره وړ ده، له همدې امله کلیساوې باید د تصور وړ وحشتناک بنسټ باندې نیوکه وکړي اود دولت لومړي والي ته تسلیم شي)) . برتانیایي تاریخپوه ریچارد جې ایوانس چې لومړی ځل یې د نازي جرمني او دویمې نړیوالې جګړې په اړه لیکل کول لیکلي چې هتلر ادعا کوله چې نازیزم په ساینس باندې بنا دی هغه وویل  (( ساینس کولای شي په آساني سره د خرافاتو وروستیي پاتي شونې له منځه یوسي، جرمني نه شی کولای د پاپ او کشیشانو په شان د بهرنۍ مداخلې اغیزې وزغمي ، دا تورې حشرې دي او په تورو چپنو کې جنین سقط کوي. 

برتانوي تاریخپوه ریچارد اوري چې د هتلر د بیوګرافۍ لیکوال و، هتلر د مذهب په اړه شکمن بولي اووایي (( هتلر او ستالین دواړه د یوه بې پرې مذهب غوښتونکي و چې دولت ته تابع وي، په داسې حال کې چې  د ساینسي کشف ورو برنامې د مذهبې افسانې بنسټ ړنګ کړ.  

## سرچينې